Kaloriya

Ang kaloriya ay isang yunit ng enerhiya na nagmula sa teoryang kaloriko ng init.Christopher W. Morris (1992) Academic Press Dictionary of Science and Technology [Diksiyonaryo ng Akademikong Pamamahayag sa Agham at Teknolohiya] (sa wikang Ingles). 2432 pahina. Allison Marsh (2020): "How Counting Calories Became a Science: Calorimeters defined the nutritional value of food and the output of steam generators [Kung Paano Naging Agham Ang Pagbibilang ng Kaloriya: Tinukoy ng mga kalorimetro ang halagang nutrisyonal  ng pagkain at ang output ng mga steam generator] (sa wikang Ingles). "  Artikulong online sa IEEE Spectrum  website, pinetsahang 29 Disyembre 2020. Nakuha noong 2022-01-20. Tumutukoy ang malaking kaloriya, kaloriyang pandiyeta, o kilong kaloriya sa antas ng init na kailangan upang pataasin ang temperatura ng isang litro ng tubig ng isang degri Celsius (o isang kelvin). Tumutukoy ang maliit na kaloriya o gramong kaloriya sa antas ng init na kailangan upang maging sanhi ng gayunding pagpataas sa isang mililitro ng tubig. Kaya, katumbas ng 1 malaking kaloriya ang 1000 maliit na kaloriya.

Sa nutrisyon at agham ng pagkain, maaaring tumukoy ang salitang kaloriya at simbolong cal sa malaking yunit o maliit na yunit sa mga iba't ibang rehiyon ng mundo. Karaniwang ginagamit ito sa mga publikasyon at mga etiketa ng pakete upang ipahayag ang halaga ng enerhiya ng mga pagkain sa bawat serbing o sa bawat timbang, inirerekomendang pagkonsumo ng kaloriyang pandiyeta,U. S. Food and Drug Administration (2019): "Calories on the Menu - Information for  [Mga Kaloriya sa Menu - Impormasyon para sa] (sa wikang Ingles). ". Dokumentong online sa Website ng FDA , pinetsahang 5 Agosto 2019. Nakuha noong 2022-01-20.U. K. National Health Service (2019): "What should my daily intake of calories be? [Ano ba dapat ang aking arawang pagkonsumo ng kaloriya?] (sa wikang Ingles). ". Dokumentong online sa NHS website , pinetsahang 24 Oktubre 2019. Nakuha noong 2022-01-20. antas ng metabolismo, atbp. 

Paggamit
Enerhiya ng pagkain
Pinakakaraniwan ang paggamit ng yunit sa pagpapahayag ng enerhiya ng pagkain, alalaong baga ang tiyak na enerhiya (enerhiya sa bawat masa) sa pagmemetabolisa ng mga iba't ibang pagkain. Halimbawa, naglalaman ang taba (lipidong trigliserido) ng 9 kilokaloriya kada gramo (kcal/g), habang halos 4 kcal/g ang nilalaman ng mga karbohidrata (sugar and starch) at protina. 7 kcal/g ang nilalaman ng alkohol sa pagkain. Ginagamit din ang "malaking" yunit sa pagpapahiwatig ng inirerekomendang pagkonsumo ng sustansiya, gaya ng sa "kaloriya kada araw".

Ang pagdidiyeta ay pagkokonsumo ng pagkain sa kontroladong paraan upang mabawasan, mapanatili, o tumaas ang timbang ng katawan, o para maiwasan at lunasan ang mga sakit tulad ng diabetes at katabaan. Dahil nakadepende ang pagbabawas ng timbang sa pagbabawas ng pagkonsumo ng kaloriya, napatunayang epektibo, sa karaniwan, ang iba't ibang uri ng diyeta na bawas-kaloriya.

Mga sanggunian

Kategorya:Nutrisyon